סוזן קלצ'י ווטסון

סוזן קלצ'י ווטסון (באנגלית: Susan Kelechi Watson; נולדה 11 בנובמבר 1981) היא שחקנית אמריקאית, שהתפרסמה מתפקידה כג'נט בסדרה "לואי" (2012–2014) ובדמותה של בת' פירסון בסדרת הדרמה של NBC "החיים עצמם" (2016–2022).

ביוגרפיה 
ווטסון נולדה בברוקלין, ניו יורק, להורים ילידי ג'מייקה. שמה האמצעי "קלצ'י" מגיע משפת האיגבו הניגרית ומשמעותו "תודה לאל". היא בוגרת תואר ראשון באומנויות מאוניברסיטת הווארד ותואר שני בחוג לדרמה של בית הספר לאמנויות על שם טיש באוניברסיטת ניו יורק.

קריירה 
ב-2005 גילמה את דמותה של ג'ולייט לאפין במחזה של ברודוויי "A Naked Girl on the Appian Way" מאת המחזאי ריצ'רד גרינברג (אנ'), שם שיחקה לצדם של ריצ'רד תומאס וג'יל קלייבורג. 

בשנים 2012–2014 שיחקה בסדרת הטלוויזיה של לואי סי קיי "לואי".  היא הופיעה בהמשך בסדרות "NCIS", "רופא להשכיר", "שוטרים בדם", "המעקב", "מיליארדים", "Veep" ו"הרשימה השחורה". 

החל מ-2017 החלה לשחק בסדרת הטלוויזיה "החיים עצמם" של רשת NBC, בדמותה של בת' פירסון, רקדנית בלט ומורה לריקוד, אשתו של רנדל פירסון, תפקיד אותו מילאה עד סיום הסדרה ב-2022.  ב-2022 זכתה בפרס Black Reel לשחקנית המשנה הטובה ביותר בסדרת דרמה על משחקה בעונה השישית של "החיים עצמם".

בשנת 2019 שיחקה בסרט הדרמה הביוגרפית "יום יפה בשכונה"  בבימויה של מריאל הלר, בו מגלם טום הנקס את דמותו של איש הטלוויזיה פרד רוג'רס. 

בספטמבר 2022 עלתה ההצגה על מתנגדי חיסונים "Eureka Day" בכיכובה של הלן האנט על במות בלונדון. קלצ'י ווטסון משחקת את קרינה, אמא בוועד המרכזי של בית הספר של בנה בזמן שפורצת בו מגפת חזרת.

חיים אישיים 
בשנת 2020 דווח כי ווטסון ביטלה את אירוסיה לשחקן ג'יימי לינקולן סמית'.

פילמגורפיה

קולנוע

טלוויזיה

קישורים חיצוניים

הערות שוליים 

שחקניות קולנוע וטלוויזיה אמריקאיות
שחקניות קולנוע וטלוויזיה אפרו-אמריקאיות
שחקניות תיאטרון אמריקאיות
בוגרות אוניברסיטת הווארד
בוגרי אוניברסיטת הווארד
בוגרות אוניברסיטת ניו יורק
בוגרי אוניברסיטת ניו יורק
אמריקאיות ממוצא ג'מייקני
אמריקאיות שנולדו ב-1981
אמריקאים שנולדו ב-1981